Quatre detinguts per deixar greu un jove en una baralla a les festes de Rocallaura | Actualidad | EL PAÍS Catalunya
Quatre detinguts per deixar greu un jove en una baralla a les festes de Rocallaura
La víctima té 27 anys i està ingressat a cures intensives a l'Hospital Arnau de Vilanova de Lleida
10 AGO 2016 - 10:21	CEST
Els Mossos d'Esquadra han detingut quatre joves per apallissar i deixar en estat greu un noi en una baralla a les festes de Rocallaura (Urgell), la matinada del passat dia 7. La policia catalana va acudir a la població alertada que s'estava produint una baralla, i quan van arribar es van trobar que el grup d'agressors havia fugit del lloc dels fets.
La víctima, un jove de 27 anys veí de Miralcamp (Pla d'Urgell), presentava múltiples contusions i va ser traslladat en estat greu a l'Hospital Arnau de Vilanova de Lleida, on resta ingressat a la Unitat de Cures Intensives (UCI).
Entre dilluns dia 8 i ahir dimarts, els Mossos van detenir quatre joves d'entre 22 i 30 anys, veïns de Tàrrega, Balaguer i Bellpuig, dos d'ells espanyols, un cubà i un altre guineà, acusats de l'agressió.
Els detinguts tenen diversos antecedents, tres d'ells per lesions, i un d'ells ja havia estat detingut la matinada de divendres a dissabte a la localitat de Golmés (Pla d'Urgell) i un altre identificat, ja que presumptament havien participat en una altra baralla. Dissabte al matí va ser posat en llibertat i hores després es va implicar en una segona baralla, els motius de la qual es desconeixen.